Document ID: /roh_data/filtered/fineweb-2-filterrobots_roh.jsonl.gz/21308

Tiefbauamt
Uffizi da construcziun bassa
Ufficio tecnico
La Regenza ha approvà il project collectiv «Reparaziun d'ovras da protecziun 2022» da differentas vischnancas, da la Viafier retica e da l'Uffizi da construcziun bassa dal Grischun. Plinavant ha ella concedì ina contribuziun chantunala da circa 3,4 milliuns francs per realisar quel.
Il project ha la finamira da conservar ovras da protecziun existentas cunter privels da la natira mantegnend il standard oriund sco er da meglierar l'effect da quests stabiliments. Questas mesiras da mantegniment ston en mintga cas vegnir realisadas per mantegnair l'effect da protecziun e per betg augmentar la ristga da privels da la natira per ils abitadis e per las infrastructuras da traffic. En il rom dal project collectiv vegnan reparads 26 objects entaifer 2 onns. Tut en tut èn vegnids budgetads 4,4 milliuns francs per realisar il project.
Glista dals projects d'ovras da protecziun 2022